De Minimalist House | LekkeSlaap
de Minimalist House is 'n bekoorlike gastehuis in Clarens, die Juweel van die Vrystaat. Die huis is stapafstand van die dorpsplein met sy verskeidenheid winkels en kunsgalerye.
Die huis is hoofsaaklik van herwinde boumateriaal gebou en dit het 'n hoë plafon in die ingangsportaal en 'n rustieke vloer. Die gepleisterde, ongeteëlde vloer skep 'n industriële gevoel, maar bied tog warm leefruimtes. Gaste wat van die eenvoudige dinge in die lewe hou en minimalisme waardeer, sal van hierdie huis hou.
Verblyf is beskikbaar in 3 privaat gastekamers, Faith, Hope en Love, wat elk hul eie dubbelbed of koningingrootte-bed en 'n en suite-badkamer met 'n stort, toilet en 'n wasbak het.
Gaste kan van die gemeenskaplike kombuis, eetarea en sitarea gebruik maak. Die kombuis is met 'n yskas-vrieskas, stoof, oond, mikrogolf en ketel toegerus. Die eetarea het sitplek vir 8 gaste en die sitarea het rusbanke en 'n staanwaaier. Daar is ook 'n kaggel.
Gaste kan hul stapskoene en fiets inpak en in Clarens of by die Golden Gate Natuurpark gaan voetslaan of fietsry.